Diverzantski bataljon Slavonskog korpusa u ljeto 1943.
**Operacija Braun** je bila zajednička operacija Vermahta i snaga NDH protiv slavonskih partizana u oblasti Papuke i Krndije. Trajala je od 19/20. marta do 7/8. aprila 1943. godine.

Ofanziva je trajala punih 19 dana. Tokom ofanzive »Braun«, jedinice 12. slavonske divizije NOVJ su vodile 27 borbi.

Odmah posle operacije „Braun" počela je operacija Virovitica protiv partizana na području Moslavačke gore.

Pozadina
--------

U jeku ofanzivnih dejstava 4. slavonske divizije i ostalih partizanskih snaga 3. operativne zone, neprijatelj preduzima, dotada, svoju najveću ofanzivu u Slavoniji, sa ciljem da okruži partizanske jedinice na Papuku, Dilju, Psunju i Ravnoj gori, i da ih zatim u širem rejonu Kutjeva uništi.

Tok operacije
-------------

Ofanziva, nazvana »Braun«, počela je 20. marta 1943. godine. Okupator je angažovao oko 25—30.000 vojnika.

Od 20. do 22. marta 1943. godine Dvanaesta slavonska brigada se borila u okruženju na južnim obroncima Ravne Gore, gdje je s uspjehom odbijala neprijatelja i spriječavala njegovo prodiranje u pravcu partizanske bolnice sa oko 400 ranjenih boraca.

> Neprijatelj je po pravilu veoma vešto izmicao našim jačim snagama. Da bi se neprijatelj iznenadio, neophodno je da se što bliže priđe njegovim isturenim stražarskim odeljenjima koja su veoma oprezna. Predlog: ne ići suviše daleko vozilima, jedinice se moraju ponašati kao lovci, potkovane cipele obaviti krpom, da bi se što bešumnije moglo nadirati. Angažovati poterna odeljenja, ne manja od voda, naročito noću po mesečini, radi postavljanja zaseda na poznatim putevima kuda prolaze partizanski kuriri.
> 
> – Njemački izveštaj o operaciji

Rezultat
--------

U nemačkom izveštaju se navodi da je "organizacija bandi bila razbijena, ali se nije uspelo u tome da se uništi glavnina bandi. Poseban uspeh je uništenje skoro celokupne službe snabdevanja, kao i bolnica, skladišta namirnica, radionica i komandnih mesta."

Gubici
------

Samo 12. slavonska brigada izbacila je iz stroja oko 600 neprijateljevih vojnika, od čega 260 poginulih, više ranjenih i 68 zarobljenih. 12. brigada imala je osjetne gubitke. Iz stroja je izbačeno 196 boraca. Od toga 58 poginulih, 87 ranjenih i 51 borac nestao.

|  |  |
| --- | --- |
|  | *Ovaj članak o **bitkama i ratovima** je u začetku. Možete pomoći Wikipediji tako da ga proširite*. |

Literatura
----------

* Rade Roksandić, Zdravko B. Cvetković: 18. SLAVONSKA BRIGADA, Vojnoizdavački zavod, Beograd 1974.

Izvori
------

1. 1 2  Rade Roksandić, Zdravko B. Cvetković: 18. SLAVONSKA BRIGADA
2. 1 2  Uspjeh 12. slavonske brigade u neprijateljskoj ofanzivi »Braun«
3. ↑  IZVESTAJ REZERVNOG INŽINJERIJSKOG BATALJONA 86 OD 12. APRILA 1943. BORBENOJ GRUPI „ZAPAD" O TOKU OPERACIJE „BRAUN" PROTIV JEDINICA NOVJ U SLAVONIJI
4. ↑  IZVEŠTAJ BORBENE GRUPE „ZAPAD" OD 1. MAJA 1943. O REZULTATIMA I ISKUSTVU IZ OPERACIJA „BRAUN" I „VIROVITICA", VOĐENIH PROTIV NOVJ U SLAVONIJI

Vidi još
--------

* Spisak antipartizanskih operacija u NDH
* Spisak osovinskih operacija u Jugoslaviji

Vanjske veze
------------

* Operation "Braun"
* Uspjeh 12. slavonske brigade u neprijateljskoj ofanzivi »Braun«
* IZVESTAJ REZERVNOG INŽINJERIJSKOG BATALJONA 86 OD 12. APRILA 1943. BORBENOJ GRUPI „ZAPAD" O TOKU OPERACIJE „BRAUN" PROTIV JEDINICA NOVJ U SLAVONIJI
* IZVEŠTAJ BORBENE GRUPE „ZAPAD" OD 1. MAJA 1943. O REZULTATIMA I ISKUSTVU IZ OPERACIJA „BRAUN" I „VIROVITICA", VOĐENIH PROTIV NOVJ U SLAVONIJI